สื่อนอกชี้เจ้าชายซาอุฯ เสี่ยงโทษประหารชีวิต
สำนักข่าวต่างประเทศรายงานความคืบหน้าเพิ่มเติมเมื่อ 8 มี.ค. ต่อกรณีเหตุทางการซาอุดีอาระเบีย ควบคุมตัวพระประยูรญาติในราชวงศ์ซาอุดีอาระเบีย 3 พระองค์ ได้แก่เจ้าชายอาห์เหม็ด บิน อับดุลอาซิซ อัลซาอูด พระอนุชาในสมเด็จพระราชาธิบดีโมฮัมเหม็ด บิน ซัลมาน และเจ้าชายโมฮัมเหม็ด บิน นาเยฟ กับเจ้าชายนาวาฟ บิน นาเยฟ พระอนุชาในเจ้าชายนาเยฟ โดยแหล่งข่าวในรัฐบาลซาอุฯ เปิดเผยว่า ทั้งหมดถูกคุมตัว เนื่องจากถูกกล่าวหาว่าพยายามก่อรัฐประหาร เพื่อโค่นล้มมกุฎราชกุมารโมฮัมเหม็ด บิน ซัลมาน ผู้ทรงอิทธิพลแหล่งข่าวรัฐบาลซาอุฯ เปิดเผยต่อไปว่าการบุกควบคุมตัวครั้งนี้ ยังรวมไปถึงเจ้าหน้าที่กองทัพและข้าราชการกระทรวงมหาดไทยซาอุฯไม่เปิดเผยจำนวน ทั้งยังไม่ทราบผู้ถูกควบคุมตัวทั้งหมด ถูกนำตัวไปไว้ที่ไหน ท่ามกลางการคาดคะเนว่า จะข้องเกี่ยวกับเรื่องพระวรกายของสมเด็จพระราชาธิบดีซัลมาน พระชนมายุ 84 พรรษา ที่อาจส่งผลต่อการสืบทอดราชบัลลังก์หรือไม่อย่างไรก็ตาม แหล่งข่าวอีกสายในรัฐบาลซาอุฯเปิดเผยกับสื่อเอเอฟพีว่า สมเด็จพระราชาธิบดีซัลมาน มีพระวรกายแข็งแรงและสบายดี ส่วนการควบคุมตัวพระประยูรญาติ มีจุดประสงค์เพื่อสร้าง ระเบียบวินัย ในราชวงศ์มกุฎราชกุมารบิน ซัลมาน คุมสถานการณ์ได้ และเจ้าชาย 2 พระองค์ที่ถูกคุมตัวในเหตุการณ์ ทรงมีพฤติกรรมด้านลบมานาน ส่วนหนังสือพิมพ์วอชิงตัน โพสต์ของสหรัฐฯที่รายงานข่าวเหตุการณ์นี้เป็นสำนักแรกระบุด้วยว่า มีความเป็นไปได้ที่เจ้าชายอาห์เหม็ดและเจ้าชายนาเยฟ อาจได้รับโทษจำคุกตลอดชีวิตหรือประหารชีวิตสำนักข่าวต่างประเทศรายงานด้วยว่า มกุฎราชกุมารบิน ซัลมาน ในขณะนี้ถูกมองว่าเป็นผู้นำตัวจริง คุมอำนาจการบริหารตั้งแต่กองทัพจนถึงเศรษฐกิจ โดยนางเบกกา เวสเซอร์ นักวิเคราะห์ประจำองค์กรวิจัยด้านการเมืองการปกครอง แรนด์ ในสหรัฐฯ ระบุว่า ที่ผ่านมามกุฎราชกุมารซาอุดีอาระเบีย ได้ปราบภัยคุกคามต่อการสืบทอดราชบัลลังก์ของพระองค์ ทำการจำคุกและกำจัดเสียงวิพากษ์วิจารณ์อย่างไร้ผลกระทบ ซึ่งเหตุการณ์ที่เกิดขึ้นครั้งนี้ ถือเป็นการรวบอำนาจอีกขั้น และส่งสาส์นเตือนไปยังทุกคนรวมถึงสมาชิกราชวงศ์ว่า อย่ามาขวางทางทั้งนี้ เจ้าชายอาห์เหม็ด วัย 78 พรรษา ยังเคยวิจารณ์สมเด็จพระราชาธิบดีและมกุฎราชกุมารต่อกรณีนักเคลื่อนไหวในอังกฤษ ประท้วงปฏิบัติการทางทหารของซาอุฯในเยเมน ขณะที่เจ้าชายบิน นาเยฟ วัย 60 พรรษา เคยถูกวางตัวเป็นมกุฎราชกุมารซาอุดีอาระเบีย ก่อนมีพระบรมราชโองการเปลี่ยนให้เป็นเจ้าชายบิน ซัลมาน.
สำนักข่าวต่างประเทศรายงานความคืบหน้าเพิ่มเติมเมื่อ 8 มี.ค. ต่อกรณีเหตุทางการซาอุดีอาระเบีย ควบคุมตัวพระประยูรญาติในราชวงศ์ซาอุดีอาระเบีย 3 พระองค์ 
ซาอุดีอาระเบีย,ราชวงศ์ซาอุดีอาระเบีย,สมเด็จพระราชาธิบดีซัลมาน,เจ้าชายอาห์เหม็ด,เจ้าชายบิน นาเยฟ,ก่อรัฐประหาร,ข่าววันนี้